Lav et referat af nedenstående tekst:

Tekst:
Nordjyllands Politi valgte i weekenden at gøre Jomfru Ane Gade til et såkaldt corona-hotspot. Det betyder, at politiet fredag og lørdag havde mulighed for at forbyde større forsamlinger i festgaden. Erfaringer fra de seneste weekender har nemlig vist politiet, at der har været tendens til større forsamlinger, når de sidste fadøl i ’Gaden’ var skænket. Men her dagen derpå, er meldingerne fra Jomfru Ane Gade positive. - Vi har haft en rigtig positiv oplevelse med det. Der har været rigtig mange mennesker i ’Gaden’, og når klokken bliver 24, så fordufter folk ligeså stille fra gaden, siger vagtchef Bruno Brix fra Nordjyllands Politi. Jomfru Ane Gades status som midlertidigt hotspot betyder det, at politiet i weekenden har haft mulighed for at indføre et midlertidigt opholdsforbud. Det ville betyde, at gæster i gaden ikke måtte standse og stimle sammen, men gerne passere igennem gaden. Det har dog ikke været nødvendigt at tage det værktøj i brug: - Vi har fået god hjælp fra de værtshusejere og kontrollører, der er dernede. Politiet har selvfølgelig været til stede også, men det har forløbet stille og roligt, siger vagtchefen. Minimalt støj fra parker I flere af landets politikredse har der i weekenden været meldt om et stigende støjniveau i parker og til privatfester på grund af det gode vejr – det har dog ikke været det helt store problem i Nordjylland, lyder det fra politiet: - Der er ingen tvivl om, at når gæsterne defilerer fra ’Gaden’, så et stykke tid efter kan vi godt mærke, at der kommer noget musik til ulempe, og der kommer lidt gang i nogle private steder, men ikke mere end vi har kunnet håndtere, fortæller Bruno Brix. Ifølge Nordjyllands Politi har der været mere støj fra privatfester og parker under corona-pandemien, fordi værtshusene lukker tidligere. - Det er selvfølgelig klart, at det er mere, men der er så andre ting, der er væsentligt mindre af, ved at de (værtshusene, red.) lukker klokken 24, lyder det fra vagtchefen fra Nordjyllands Politi. Folketingets partier skal mødes den 12. august og diskutere en yderligere genåbning af nattelivet.

Referat:
Nordjyllands Politi melder om en rolig weekend i Aalborgs natteliv, og der var ingen anledning til at udnytte udvidede beføjelser ved corona-hotspot.